Πάκο Ιγνάσιο Τάιμπο ΙΙ

Ο Πάκο Ιγνάσιο Τάιμπο ΙΙ (ισπανικά: Paco Ignacio Taibo II, 11 Ιανουαρίου του 1949, Χιχόν) είναι Ισπανός-Μεξικανός συγγραφέας και πολιτικός ακτιβιστής.

 Καριέρα 
Ο Τάιμπο ΙΙ,  γιος του δημοσιογράφου και συγγραφέα Πάκο Ιγνάσιο Τάιμπο Ι έζησε στην Πόλη του Μεξικού από τα 9 του χρόνια, όπου η οικογένειά του αναγκάστηκε να μεταναστεύσει για να ξεφύγει από την δικτατορία του Φρανθίσκο Φράνκο.

Εκτός από παγκόσμιας φήμης συγγραφέας είναι καθηγητής πανεπιστημίου στο Τμήμα Ιστορίας και Ανθρωπολογίας, δημοσιογράφος, και πρόεδρος της AIEP (Asociación Internacional de Escritores Policíacos).

Είναι πολυγραφότατος.Έχει γράψει πάνω από  50 βιβλία που έχουν εκδοθεί σε πάνω από 29 χώρες, και μεταφραστεί μεταξύ άλλων στα αγγλικά γαλλικά, γερμανικά, ιταλικά. Έχει γράψει επίσης νουβέλες, ιστορικά κείμενα, χρονικά και ποίηση. Θεωρείται ο θεμελιωτής του νέο-αστυνομικού μυθιστορήματος της λατινικής Αμερικής.

Κάποιες από τις νουβέλες του έχουν επιλεγεί ως βιβλία της χρονιάς από τα περιοδικά  The New York Times, Le Monde, και Los Angeles Times. Έχει τιμηθεί τρεις φορές με το Βραβείο Χάμμετ (1989 για το "Η ζωή η ίδια", 1991 για το "Με τέσσερα χέρια", 1994 για το "Το ποδήλατο του Λεονάρντο"). Το 1994 τιμήθηκε επίσης με το αμερικάνικο βραβείο Planeta International. Την ίδια χρονιά πήρε το βραβείο καλύτερου αστυνομικού μυθιστορήματος στη Γαλλία. Η βιογραφία του για τον Ερνέστο Γκεβάρα πούλησε πάνω από μισό εκατομμύριο αντίτυπα σε όλο τον κόσμο και κέρδισε το βραβείο για το βιβλίο της χρονιάς Bancarella στην Ιταλία το  1998 .

Στα Ελληνικά έχουν εκδοθεί τα παρακάτω βιβλία του:
 Αρχάγγελοι, εκδόσεις Έρμα (2017)
Περαστικός, εκδόσεις Άγρα (2014)
 Αντίο Μαδρίτη, εκδόσεις Άγρα (2012) 
 Όταν οι νεκροί χορεύουν, εκδόσεις Άγρα (2011)
 Η σκιά της σκιάς, εκδόσεις ΔΟΛ (2011)
 Όνειρα συνόρων, εκδόσεις Άγρα (2010)
 Ερωτευμένα φαντάσματα, εκδόσεις Άγρα (2009) 
 Μερικά σύννεφα,εκδόσεις Άγρα (2008) 
 Με τέσσερα χέρια, εκδόσεις Μαμούθ Comix (2007) 
 Στην ίδια πόλη υπό βροχή, εκδόσεις Άγρα (2007)
 Με τέσσερα χέρια, εκδόσεις Άγρα (2006) 
 Και σαν σκιές επιστρέφουμε, εκδόσεις Άγρα (2005) 
 Ερνέστο Γκεβάρα, γνωστός και ως Τσε, εκδόσεις Κέδρος (2005) 
 Χωρίς αίσιο τέλος,εκδόσεις Άγρα (2000) 
 Το ποδήλατο του Λεονάρντο,εκδόσεις Άγρα (1999) 
 Η ζωή η ίδια, εκδόσεις Άγρα (1997) 
 Η σκιά της σκιάς, εκδόσεις Άγρα (1996)

Παραπομπές

Κατηγορία:Ισπανοί συγγραφείς
Κατηγορία:Μεξικανοί συγγραφείς